b"\n_START_ARTICLE_\nTempesta de neu\n_START_PARAGRAPH_\nUna tempesta de neu \xc3\xa9s un fenomen meteorol\xc3\xb2gic produ\xc3\xaft per una depressi\xc3\xb3 atmosf\xc3\xa8rica hivernal important. Entre la fi de la tardor i el comen\xc3\xa7 de la primavera aquests sistemes es formen dins una massa d'aire sota el punt de congelaci\xc3\xb3 i les precipitacions cauen en forma de neu en quantitats importants. Aquests sistemes cobreixen grans extensions l'escala sin\xc3\xb2ptica. Si la neu empesa pel vent redueix molt la visibilitat, causa el torb (altrament dit blizzard).\n_START_SECTION_\nQuantitats\n_START_PARAGRAPH_\nEls flocs de neu tenen una densitat ben inferior a la de l'aigua que s'obt\xc3\xa9 quan es fon. Els cristalls del gla\xc3\xa7 que formen els flocs ocupen molt poc volum dins d'ells i la majoria \xc3\xa9s aire. De mitjana la fusi\xc3\xb3 d'un cent\xc3\xadmetre de neu no donar\xc3\xa0 res m\xc3\xa9s que un mm de gruix de neu essent una relaci\xc3\xb3 de 10 per 1. Quan l'aire \xc3\xa9s molt fred la relaci\xc3\xb3 pot arribar a ser de 30 per 1. _NEWLINE_Una tempesta de neu pot colgar una poblaci\xc3\xb3 amb les congestes de neu per\xc3\xb2 la quantitat d'aigua caiguda ser\xc3\xa0 poca en relaci\xc3\xb3 amb una forta tempesta d'estiu. Per exemple una nevada que dexi 20 cm de neu al s\xc3\xb2l ser\xc3\xa0 equivalent a una pluja de 20 mm. Les tempestes de neu es produeixen en un ambient relativament sec quan se les compare amb les pluges torrencials tropicals que poden deixar centenars de litres de pluja en 24 hores.\n_START_SECTION_\nImpactes\n_START_PARAGRAPH_\nL'impacte d'una tempesta de neu varia segons el lloc on caigui. Les regions on aquests fen\xc3\xb2mens es produeixen amb regularitat estan preparades per afrontar-los. Per exemple, Quebec o Mont-real, al Canad\xc3\xa0, reben de 200 a 400 cm de neu cada any i disposen de la maquin\xc3\xa0ria pesant per treure la neu i la poblaci\xc3\xb3 sap com evitar els problemes que causen. El Service m\xc3\xa9t\xc3\xa9orologique du Canada envia avisos meteorol\xc3\xb2gics de neu quan es preveu una nevada de m\xc3\xa9s de 15 cm. En canvi ciutats com Atlanta (dels Estats Units), Canberra (Austr\xc3\xa0lia) o Vancouver tindran un av\xc3\xads meteorol\xc3\xb2gic per quantitats de neu previstes molt m\xc3\xa9s petites. _NEWLINE_En general els impactes directes van des de dificultar la circulaci\xc3\xb3 dels autom\xc3\xb2bils a paralitzar tots els transports. Les persones poden perdre's i patir hipot\xc3\xa8rmia.\n_START_SECTION_\nExemple sin\xc3\xb2ptic\n_START_PARAGRAPH_\nLes tempestes de neu afecten generalment grans extensions. Aix\xc3\xad el 4 de mar\xc3\xa7 de 1971 va caure 50 cm de neu sobre tot l'est del Canad\xc3\xa0 i el nord-est dels Estats Units amb vents violents.\xc2\xa0\xc2\xb7 .\n_START_SECTION_\nExemple localitzat\n_START_PARAGRAPH_\nA la regi\xc3\xb3 dels Grans Llacs d'Am\xc3\xa8rica del Nord quan l'aire \xc3\xa0rtic passa pels llacs donen una situaci\xc3\xb3 meteorol\xc3\xb2gica molt inestable i s'hi formen precipitacions extenses no sent rares nevades localitades de 50 a 100 cm de gruix de neu sobre un lloc i gens de neu a pocs\xc2\xa0km de dist\xc3\xa0ncia.\xc2\xa0\xc2\xb7 . La tempesta de neu Aphid del 12-13 d'octubre de 2006 va deixar 60 cm de neu a Buffalo, als Estats Units, er\xc3\xb2 nom\xc3\xa9s pocs flocs a les Cascades de Ni\xc3\xa0gara que s\xc3\xb3n molt a prop. _NEWLINE_Un altre exemple, \xc3\xa9s la tempesta de 50 a 100 cm de neu localitzada nom\xc3\xa9s a London (Ont\xc3\xa0rio) ocorreguda del 7 al 9 de desembre de 2010. A la propenca ciutat de Toronto no hi va nevar gens.\xc2\xa0\xc2\xb7 ."